Fernando Jerro

Fernando Ruiss Jerro (; dzimis ) ir Spānijas futbola treneris un bijušais futbolists. Lielāko daļu spēlētāja karjeras aizvadījis Madrides "Real", spēlējis gan aizsarga, gan pussarga pozīcijā, bijis Spānijas futbola izlases dalībnieks un kapteinis. 2018. gada FIFA Pasaules kausa finālturnīrā bija Spānijas izlases galvenais treneris.

 Futbolista karjera 
Jauniešu līmenī nodarbojās ar futbolu dzimtās pilsētas Velesas-Malagas komandā. Profesionāla futbolista karjeru sāka Valladolid. 1989. gadā pārgāja uz Madrides "Real" un šajā klubā nospēlēja 14 sezonas. Šajā laikā trīs reizes kļuva par UEFA Čempionu līgas uzvarētāju, divreiz uzvarēja Starpkontinentālajā kausā, piecas reizes kļuva par Spānijas čempionu un vienreiz izcīnīja Spānijas Karaļa kausu, kā arī ieguva vairākas citas trofejas. Vairākus gadus bija komandas kapteinis. 2003. gadā pārgāja uz Kataras klubu Al Rayyan, bet spēlētāja karjeru noslēdza 2005. gadā Anglijas klubā Bolton Wanderers.

Spānijas futbola izlasē debitēja  draudzības spēlē pret Polijas izlasi. Pirmos vārtus izlases labā guva  pret Albāniju. Jerro bija Spānijas izlases sastāvā 1990. (laukumā neizgāja), 1994., 1998. un 2002. gada FIFA Pasaules kausa, kā arī  1996. un 2000. gada Eiropas čempionāta finālturnīros. Karjeru izlasē beidza pēc 2002. gada Pasaules kausa, pēdējo spēli aizvadīja ceturtdaļfinālā pret Dienvidkoreju. Tika iekļauts 2002. gada PK simboliskajā izlasē. Kopumā izlases rindās nospēlējis 89 spēles un guvis 29 vārtus.

 Trenera karjera 
2007. gadā sāka strādāt par sporta direktoru Spānijas Futbola federācijā. 2014. gada jūnijā kļuva par Madrides "Real" toreizējā galvenā trenera Karlo Ančeloti asistentu. 2016. gadā guva pirmo pieredzi galvenā trenera amatā, vadot Spānijas Otrās divīzijas klubu Oviedo. 

2017. gada novembrī atgriezās darbā federācijā kā izlases sporta direktors. , dienu pirms 2018. gada FIFA Pasaules kausa sākuma, tika iecelts par Spānijas izlases galveno treneri, aizvietojot no amata atbrīvoto Hulenu Lopetegi. Pēc finālturnīra, kurā Spānija izstājās astotdaļfinālā, neturpināja darbu ar izlasi.

 Atsauces 

 Ārējās saites 

Kategorija:1968. gadā dzimušie
Kategorija:Andalūzijā dzimušie
Kategorija:Spānijas futbolisti
Kategorija:Spānijas izlases futbolisti
Kategorija:1990. gada FIFA Pasaules kausa spēlētāji
Kategorija:1994. gada FIFA Pasaules kausa spēlētāji
Kategorija:1996. gada Eiropas čempionāta futbolā spēlētāji
Kategorija:1998. gada FIFA Pasaules kausa spēlētāji
Kategorija:2000. gada Eiropas čempionāta futbolā spēlētāji
Kategorija:2002. gada FIFA Pasaules kausa spēlētāji
Kategorija:Spānijas futbola treneri
Kategorija:Spānijas futbola izlases treneri
Kategorija:2018. gada FIFA Pasaules kausa treneri
Kategorija:Madrides "Real" spēlētāji
Kategorija:Real Valladolid spēlētāji
Kategorija:Bolton Wanderers F.C. spēlētāji
Kategorija:UEFA Čempionu līgas uzvarētāji
Kategorija:Al-Rayyan SC spēlētāji